དེ་ཡང་ཇི་སྐད་དུ་གསོ་རིག་གཞུང་ལས་ཀྱང་འདི་ལྟར་གསུངས་ཡོད་དེ།འབྱུང་བ་ལྔ་ལྡན་ཟས་ཀྱི་ཡོན་ཏན་གྱིས།།ལུས་ཀྱི་འབྱུང་བ་ལྔ་པོ་རྒྱས་པར་བྱེད།།ཞེས་གསུངས་ཏེ།འབྱུང་བ་ས་དང༌།ཆུ།མེ།རླུང༌།ནམ་མཁའ་བཅས་འབྱུང་བ་ལྔ་ལས་གྲུབ་པའི་འབྲུ་རིགས་དང༌།ཤིང་འབྲས།སྔོ་ཚལ།ཚལ་རིགས་ལ་སོགས་རྣམས་ཀྱི་རོ་དང་ངོ་བོ།ནུས་པ་དང་ཡོན་ཏན།ཞུ་རྗེས་སོགས་ལེགས་པར་ཤེས་པའི་ཐོག་ནས་རྣམ་ཀུན་ནས་ལུས་ཁམས་བདེ་ཐང་སྐབས་ཀྱང་རང་རང་གི་འབྱུང་བའི་ཁམས་དང་མཐུན་པར་ཕན་ཟས་རྣམས་བསྟེན་པ་དང༌།འབྱུང་བའི་ཁམས་འཁྲུགས་ཏེ།ན་བའི་ཚེ་ཡང་ནད་གཞིར་གནོད་པའི་ཟས་རིགས་ཁག་སྤང་བ་གལ་ཆེ་བ་ཡིན་པ་རེད།